અંકલેશ્વર : અંકલેશ્વર ઔદ્યોગિક વસાહતમાં આવેલ બેઇલ કંપનીમાં ટેન્કરમાંથી રસાયણ ખાલી કરતી વેળાએ ૬ જેટલા કામદારોને ગેસની અસર પહોંચતા કંપનીમાં દોડધામ મચી ગઇ હતી. ૬ કામદારોમાંથી ૨ કામદારોનું ઝેરી ગેસ લાગવાના કારણે કરૂણ મોત નીપજયા હતાં, જયારે અન્ય ચાર કામદારોની હાલત નાજુક જણાતા તેઓને સારવાર હેઠળ અંકલેશ્વરની ખાનગી હોસ્પિટલમાં ખસેડવામાં આવ્યા હતાં. બનાવ અંગે કંપની કર્મચારીઓમાં ભયનો માહોલ જોવા મળ્યો હતો.